Blaze7451/Wiki-th-20250601 huggingface dataset:
ไฟหิมะ

ไฟหิมะเป็นละครโทรทัศน์ไทย สร้างเป็นละครครั้งแรกเมื่อ พ.ศ. 2562ออกอากาศทางช่อง 7 เอชดีผลิตโดย บริษัท โพลีพลัส เอ็นเตอร์เทนเม้นท์ จำกัด โดยผู้จัดอรพรรณ วัชรพล เป็นบทประพันธ์โดย โสภี พรรณราย และบทโทรทัศน์ของ หมู่มวล โดยผู้กำกับการแสดง โชติรัตน์ รักเริ่มวงษ์ นำแสดงโดย หลุยส์ เฮส อุษามณี ไวทยานนท์จุติ จำเริญเกตุประทีป แก้วใส คริสตัล ริญญารัตน์ วัชรโรจน์สิริ ธนเวทย์ สิริวัฒน์ธนกุล ออกอากาศทุกวันศุกร์ เวลา 20:05 น. เสาร์ อาทิตย์ เวลา 20:15 น. ออกอากาศในตอนแรกในวันอาทิตย์ที่ 31 มีนาคม พ.ศ. 2562 และออกอากาศตอนสุดท้ายเมื่อในวันเสาร์ที่ 11 พฤษภาคม พ.ศ. 2562  

**นักแสดง**

**อ้างอิง**

**แหล่งข้อมูลอื่น**
 เรื่องย่อละคร ไฟหิมะ date=2020-06-25 
*1639
หมวดหมู่:ละครโทรทัศน์ไทย
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย โชติรัตน์ รักเริ่มวงษ์
หมวดหมู่:ละครโทรทัศน์โดยโพลีพลัส
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 7 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**แบ่งตามพรรค**

**เทียบคะแนนกับการเลือกตั้งครั้งก่อนหน้า**
เปรียบเทียบคะแนนกับผลการเลือกตั้งเมื่อ พ.ศ. 2554

**เทียบคะแนนจากการเลือกตั้งแบบบัญชีรายชื่อ พ.ศ. 2554**

**เทียบคะแนนจากการเลือกตั้งแบบแบ่งเขต พ.ศ. 2554**

**แบ่งตามเขต**

**เขตเลือกตั้ง**

**เขต 1**
เขตเลือกตั้งที่ 1 ประกอบด้วยอำเภอเมืองสุรินทร์ (เฉพาะตำบลคอโค ตำบลตระแสง ตำบลสวาย ตำบลนาบัว ตำบลเฉนียง ตำบลนอกเมือง ตำบลเทนมีย์ ตำบลตาอ็องและตำบลสำโรง) อำเภอลำดวน (ยกเว้นตำบลตรำดม) และอำเภอปราสาท (เฉพาะตำบลบ้านไทร ตำบลโคกยาง ตำบลทมอ ตำบลเชื้อเพลิง ตำบลไพล ตำบลประทัดบุ ตำบลสมุดและตำบลทุ่งมน)

**เขต 2**
เขตเลือกตั้งที่ 2 ประกอบด้วยอำเภอเขวาสินรินทร์ อำเภอเมืองสุรินทร์ (ยกเว้นตำบลคอโค ตำบลตระแสง ตำบลสวาย ตำบลนาบัว ตำบลเฉนียง ตำบลนอกเมือง ตำบลเทนมีย์ ตำบลตาอ็องและตำบลสำโรง) และอำเภอศีขรภูมิ (เฉพาะตำบลช่างปี่และตำบลจารพัตร)
ทั้งนี้ หลังจากที่ผู้ได้รับเลือกตั้ง นายณัฏฐพล จรัสรพีพงษ์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา 

**เขต 3**
เขตเลือกตั้งที่ 3 ประกอบด้วยอำเภอจอมพระ อำเภอโนนนารายณ์ อำเภอรัตนบุรี (เฉพาะตำบลหนองบัวบาน ตำบลเบิด และตำบลยางสว่าง) อำเภอสนม (ยกเว้นตำบลโพนโกและตำบลหัวงัว) และอำเภอท่าตูม (เฉพาะตำบลบัวโคก ตำบลเมืองแก ตำบลหนองเมธี ตำบลบะและตำบลกระโพ)

**เขต 4**
เขตเลือกตั้งที่ 4 ประกอบไปด้วยอำเภอชุมพลบุรี อำเภอท่าตูม (เฉพาะตำบลพรมเทพ ตำบลทุ่งกุลา ตำบลท่าตูม ตำบลหนองบัว และตำบลโพนครก) อำเภอรัตนบุรี (ยกเว้นตำบลหนองบัวบาน ตำบลเบิด และตำบลยางสว่าง) และอำเภอสนม (เฉพาะตำบลโพนโก)

**เขต 5**
เขตเลือกตั้งที่ 5 ประกอบด้วยอำเภอสำโรงทาบ อำเภอสนม (เฉพาะตำบลหัวงัว) อำเภอศีขรภูมิ (ยกเว้นตำบลช่างปี่และตำบลจารพัตร) อำเภอลำดวน (เฉพาะตำบลตรำดม) และอำเภอศรีณรงค์ (เฉพาะตำบลตรวจและตำบลแจนแวน)

**เขต 6**
เขตเลือกตั้งที่ 6 ประกอบด้วยอำเภอบัวเชด อำเภอสังขะและอำเภอศรีณรงค์ (ยกเว้นตำบลตรวจและตำบลแจนแวน)

**เขต 7**
เขตเลือกตั้งที่ 7 ประกอบด้วยอำเภอกาบเชิง อำเภอพนมดงรัก และอำเภอปราสาท (ยกเว้นตำบลบ้านไทร ตำบลโคกยาง ตำบลทมอ ตำบลเชื้อเพลิง ตำบลไพล ตำบลประทัดบุ ตำบลสมุดและตำบลทุ่งมน)

**ดูเพิ่ม**
 จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554- จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสำนักงานคณะกรรมการการเลือกตั้ง
สุรินทร์
หมวดหมู่:การเลือกตั้งในจังหวัดสุรินทร์
เขตปกครองตนเองบูเกนวิลล์

บูเกนวิลล์ (Bougainville; ตอกปีซิน: Bogenvil) หรือชื่อทางการว่า เขตปกครองตนเองบูเกนวิลล์ (Autonomous Region of Bougainville; ตอกปีซิน: Otonomos Region bilong Bogenvil) และเคยเป็นที่รู้จักในชื่อ หมู่เกาะนอร์ทโซโลมอน (North Solomons) เป็นเขตปกครองตนเองในประเทศปาปัวนิวกินี เกาะที่ใหญ่ที่สุดคือเกาะบูเกนวิลล์ (ซึ่งเป็นเกาะที่ใหญ่ที่สุดของกลุ่มเกาะโซโลมอนด้วย) เขตนี้ยังครอบคลุมเกาะบูกาและหมู่เกาะใกล้เคียงรวมถึงหมู่เกาะคาร์เทอริต เขตปกครองตนเองแห่งนี้มีประชากรจำนวน 249,358 คน (จากสำมะโนประชากร พ.ศ. 2554)
ในทางนิเวศวิทยาและภูมิศาสตร์ เกาะบูเกนวิลล์เป็นส่วนหนึ่งของกลุ่มเกาะโซโลมอน แต่ในทางการเมืองไม่ถือเป็นส่วนหนึ่งของประเทศหมู่เกาะโซโลมอน เกาะบูกา, บูเกนวิลล์ และส่วนใหญ่ของหมู่เกาะโซโลมอนเป็นส่วนหนึ่งของภูมินิเวศป่าฝนหมู่เกาะโซโลมอน ความหลากหลายทางชีวภาพในเขตปกครองตนเองแห่งนี้ถูกคุกคามอย่างหนักจากกิจกรรมเหมืองแร่ซึ่งส่วนใหญ่ดำเนินการโดยนักลงทุนต่างชาติ

**ดูเพิ่ม**
 การลงประชามติเอกราชบูเกนวิลล์ พ.ศ. 2562

**อ้างอิง**

**อ่านเพิ่ม**
 location=Australia- year=1973- postscript=. Repeats text from previous 1973 reference and updates with summaries of Papua New Guinea press reports on the Bougainville Crisis.- url=https://archive.org/details/hunterhammerheav00pelt- title=Bougainville: The Mine and the People- year=2005

**แหล่งข้อมูลอื่น**
  Autonomous Bougainville Government- Autonomous Bougainville Government-  Bougainville Inward Investment Bureau-  Full text of the Peace Agreement for Bougainvillefix-attempted=yes -  Constitution of Bougainville-  UN Map #4089—United Nations map of the vicinity of Bougainville Island in PDF-  Conciliation Resources—Bougainville Project-  The Coconut Revolution, a documentary film about the Bougainville Revolutionary Army.-  "Interview with Francis Ona" (1997)—Australian Broadcasting Corporation World in Focus; interview with Francis Ona. Interviewed by Wayne Coles-Janess.
หมวดหมู่:ประเทศปาปัวนิวกินี
หมวดหมู่:เขตปกครองตนเอง
หมวดหมู่:รัฐและดินแดนที่ก่อตั้งในปี พ.ศ. 2545
หมวดหมู่:หมู่เกาะโซโลมอน (กลุ่มเกาะ)
ฟุตบอลชิงแชมป์แห่งชาติยุโรป 2020 กลุ่มเอฟ

กลุ่มเอฟ ของฟุตบอลชิงแชมป์แห่งชาติยุโรป 2020 จะแข่งขันตั้งแต่วันที่ 15 ถึง 23 มิถุนายน ค.ศ. 2021 ที่ปุชกาชออเรนอ บูดาเปสต์ และอัลลีอันทซ์อาเรนา มิวนิก กลุ่มนี้ประกอบไปด้วยฮังการี, โปรตุเกส แชมป์เก่า, ฝรั่งเศส แชมป์โลก และเยอรมนี เจ้าภาพ

**ทีม**
หมายเหตุ

**ตารางคะแนน**
ในรอบ 16 ทีมสุดท้าย- ทีมชนะเลิศกลุ่มเอฟ จะผ่านเข้าไปเล่นกับทีมอันดับสามของกลุ่มเอ, กลุ่มบี หรือกลุ่มซี- ทีมรองชนะเลิศกลุ่มเอฟ จะผ่านเข้าไปเล่นกับทีมชนะเลิศของกลุ่มดี- ทีมอันดับสามของกลุ่มเอฟ อาจผ่านเข้าไปเล่นกับทีมชนะเลิศของกลุ่มบี หรือกลุ่มซี

**การแข่งขัน**

**ฮังการี พบ โปรตุเกส**
300px

**ฝรั่งเศส พบ เยอรมนี**
300px

**ฮังการี พบ ฝรั่งเศส**
300px

**โปรตุเกส พบ เยอรมนี**
300px

**โปรตุเกส พบ ฝรั่งเศส**
300px

**เยอรมนี พบ ฮังการี**
300px

**ระเบียบวินัย**
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

**อ้างอิง**

**แหล่งข้อมูลอื่น**
หมวดหมู่:ฟุตบอลชิงแชมป์แห่งชาติยุโรป 2020
เจ้าจอมปุก ในรัชกาลที่ 5

เจ้าจอมปุก ในรัชกาลที่ 5 บาทบริจาริกา ใน พระบาทสมเด็จพระจุลจอมเกล้าเจ้าอยู่หัว เป็นธิดาของ เจ้าพระยาศรีพิพัฒน์ (แพ บุนนาค) หัวหน้าคณะราชทูตที่อัญเชิญพระราชสาส์นไปเจริญทางพระราชไมตรีกับ จักรวรรดิฝรั่งเศสที่ 2 ในรัชสมัย พระบาทสมเด็จพระจอมเกล้าเจ้าอยู่หัว และมารดาชื่อ เอี่ยม เป็นหลานปู่ของ สมเด็จเจ้าพระยาบรมมหาพิไชยญาติ (ทัต บุนนาค) หรือ สมเด็จเจ้าพระยาองค์น้อย และเป็นพี่สาวของ หม่อมแดง ปราโมช ณ อยุธยา ซึ่งเป็นหม่อมใน พระวรวงศ์เธอ พระองค์เจ้าคำรบ จึงมีศักดิ์เป็นป้าของ หม่อมราชวงศ์เสนีย์ ปราโมช และ หม่อมราชวงศ์คึกฤทธิ์ ปราโมช อดีตนายกรัฐมนตรี
หม่อมราชวงศ์คึกฤทธิ์ ปราโมช ได้เล่าถึง เจ้าจอมปุก ที่ท่านเรียกว่า คุณป้าปุก ไว้ในหนังสือ โครงกระดูกในตู้ ว่า เจ้าจอมปุกได้กราบทูล พระบาทสมเด็จพระจุลจอมเกล้าเจ้าอยู่หัว ว่า กำลังตั้งครรภ์พระองค์เจ้า สมเด็จพระพุทธเจ้าหลวงจึงพระราชทานเงินจำนวน 100 ชั่งแก่เจ้าจอมปุกและเมื่อถึงกำหนดประสูติกาลพระองค์เจ้าปรากฏว่าเจ้าจอมปุกมิได้ตั้งครรภ์พระองค์เจ้า สมเด็จพระพุทธเจ้าหลวงแทนที่จะทรงพิโรธแต่ทรงกลับมองเป็นเรื่องตลกขำขันด้วยความที่ เจ้าจอมปุก เป็นคนมีเพื่อนมากและเป็นคนอารมณ์ดี แต่พระองค์ได้ปรับเปลี่ยนกฎการพระราชทานเงินจำนวนดังกล่าวเสียใหม่ว่า ถ้าเจ้าจอมหรือเจ้าจอมมารดาคนใดตั้งครรภ์พระองค์เจ้าให้มีประสูติกาลพระองค์เจ้าเสียก่อนจึงจะพระราชทานเงินจำนวน 100 ชั่ง
หลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมปุกได้ออกมาใช้ชีวิตอยู่นอกพระบรมมหาราชวังจนกระทั่งถึงแก่อนิจกรรมเมื่อประมาณปี พ.ศ. 2518

**อ้างอิง**

**แหล่งข้อมูลอื่น**
  เจ้าจอม..แกล้งท้องเพื่อเงิน100ชั่ง
รัชกาลที่ 5 โดยช่อง Kana Lab เมื่อวันที่ 22 พฤศจิกายน พ.ศ. 2562
หมวดหมู่:สกุลบุนนาค
หมวดหมู่:พระภรรยาในรัชกาลที่ 5
หมวดหมู่:เจ้าจอม
พิพิธภัณฑ์สัตว์น้ำโอกินาวะชูราอูมิ

พิพิธภัณฑ์สัตว์น้ำโอกินาวะชูราอูมิ (Okinawa Churaumi Suizokukan) เป็นพิพิธภัณฑ์สัตว์น้ำที่ตั้งอยู่ในโอเชียนเอ็กซ์โปปาร์กทางตะวันตกเฉียงเหนือของโอกินาวะ ประเทศญี่ปุ่น ที่มีผู้เยี่ยมชมมากกว่า 20 ล้านคนตั้งแต่วันที่ 30 มีนาคม 2010 คำว่า "ชูราอูมิ" มาจาก ชุระ (美ら) หมายถึงความสวยงามในภาษาโอกินาวะและ อุมิ (海) หมายถึงทะเลในภาษาญี่ปุ่น พิพิธภัณฑ์สัตว์น้ำโอกินาวะชูราอูมิเคยเป็นพิพิธภัณฑ์สัตว์น้ำที่ใหญ่ที่สุดในโลกก่อนที่ถูกแซงโดยพิพิธภัณฑ์สัตว์น้ำจอร์เจียในแอตแลนตาเมื่อปี 2005
พิพิธภัณฑ์สัตว์น้ำแห่งนี้จัดแสดงเกี่ยวกับชีววิทยาทางทะเลของแนวปะการัง ทะเลลึก และกระแสน้ำคูโรชิโอะที่ไหลผ่านเกาะญี่ปุ่น โดยมีทั้งหมด 77 ตู้ปลา ตู้ปลาที่ใหญ่ที่สุดเรียกว่า Kuroshio Marine Aquarium ซึ่งสามารถเก็บน้ำได้ 7,500 ม3 (ยาว 10 เมตร, กว้าง 35 เมตร, ลึก 27 เมตร) หรือเทียบเท่ากับความจุของสระว่ายน้ำโอลิมปิกสามสระ . ผู้เยี่ยมชมสามารถดูปลาได้ 70 ชนิด รวมถึงฉลามวาฬ ฉลาม และกระเบนราหู ที่เป็นแหล่งดึงดูดนักท่องเที่ยวหลักของที่นี่
พิพิธภัณฑ์สัตว์น้ำโอกินาวะชูราอูมิเป็นที่แรกของโลกที่มีกระเบนราหูเกิดขึ้นในพิพิธภัณฑ์สัตว์น้ำ โดยเกิดในเดือนมิถุนายน 2007 อย่างไรก็ตาม ปลาที่เกิดมาพร้อมกับความกว้างของร่างกายเพียง 1.9 ม. สามารถรอดชีวิตมาได้เพียงสี่วัน หลังจากนั้นได้มีการเกิดครั้งที่สองในเดือนมิถุนายน 2008 ตามด้วยครั้งที่สามในวันที่ 24 มิถุนายน 2009 ปัจจุบันพิพิธภัณฑ์สัตว์น้ำโอกินาวะชูราอูมิมีการเกิดของกระเบนราหูรวมสี่ครั้งแล้ว

**อ้างอิง**

**แหล่งข้อมูลอื่น**
  ja-  en-  Churaumi Official Fish Encyclopedia ja-  Churaumi Official Fish Encyclopedia en-  Ocean Park Homepage en- channel=UCXjkj8-HaOvX7o-fzhOu7Ng/videos- kaiyohaku.churaumi- kaiyohakukoen- kaiyohaku_churaumi- ตารางรถโดยสาร จากสถานีอาซาฮิบาชิถึงพิพิธภัณฑ์- 378128429
ชูราอูมิ
หมวดหมู่:สิ่งก่อสร้างในจังหวัดโอกินาวะ
ปูเลาตีกุซ

ปูเลาตีกุซ (Pulau Tikus) หรือปรากฏในเอกสารไทยว่า โหละติโกย หรือ ปูโลติกุส เป็นย่านหนึ่งทางตะวันออกเฉียงเหนือของจอร์จทาวน์ รัฐปีนัง ประเทศมาเลเซีย ตั้งอยู่ระหว่างใจกลางเมืองจอร์จทาวน์กับย่านตันจุงโตกง จัดเป็นย่านคนรวยแห่งหนึ่ง ชื่อของย่านตั้งตามชื่อเกาะขนาดน้อยใกล้ชายฝั่งเกาะปีนัง ทั้งยังเป็นแหล่งอาศัยของชาวยูเรเชีย สยาม และพม่า
ปูเลาตีกุซก่อตั้งในช่วง ค.ศ. 1786 หลังฟรานซิส ไลต์เข้ายึดครองเกาะปีนัง ปูเลาตีกุซมีความหลากหลายด้านวัฒนธรรมมาตั้งแต่ยุคอาณานิคมอังกฤษ ดังปรากฏศาสนสถานที่ตกแต่งด้วยสถาปัตยกรรมตามชาติพันธุ์ของตน

**ศัพทมูลวิทยา**
ชื่อปูเลาตีกุซตั้งตามชื่อเกาะตีกุซ (Pulau Tikus) เกาะขนาดน้อยซึ่งตั้งอยู่ห่างจากชายฝั่งย่านตันจุงบูงะฮ์เพียง 770 เมตร มีความหมายว่า "เกาะหนู" ในภาษามลายู กล่าวกันว่าช่วงน้ำลง สัณฐานของเกาะจะแลดูคล้ายหนู จึงได้ชื่อนี้มา

**ประวัติ**
ปูเลาตีกุซเป็นแหล่งอาศัยของชาวยูเรเชียผู้ลี้ภัยทางศาสนาจากเกาะภูเก็ตของสยาม ส่วนใหญ่นับถือศาสนาคริสต์นิกายโรมันคาทอลิก อพยพเข้าไปยังปูเลาตีกุซเมื่อปี ค.ศ. 1811 ต่อมามีชาวยูเรเชียอีกกลุ่ม ที่เคยตั้งถิ่นฐานอยู่ในจอร์จทาวน์ตั้งแต่ ค.ศ. 1786 อพยพเข้าไปสมทบ พวกเขาตั้งชื่อแหล่งที่อยู่ว่า "ปูเลาตีกุซ" และเริ่มก่อสร้างชุมชนคริสต์ชื่อกัมปงเซอรานี (Kampong Serani; "บ้านลูกครึ่งคริสตัง") มีศูนย์กลางที่โบสถ์แม่พระปฏิสนธินิรมล
นอกจากชาวยูเรเชียจากสยามแล้ว ยังมีชาวพม่าเข้าไปตั้งถิ่นฐานในปูเลาตีกุซเป็นกลุ่มแรก ๆ ตั้งแต่คริสต์ศตวรรษที่ 19 เช่นกัน โดยมีชุมชนของตนเองเรียกว่ากัมปงอาวา (Kampong Ava; "บ้านอังวะ") มีศาสนสถานสำคัญคือวัดพม่าธัมมิการาม สร้างมาตั้งแต่ ค.ศ. 1803 ส่วนชาวสยามมีชุมชนหลักเรียกว่ากัมปงเซียม (Kampong Siam; "บ้านสยาม") มีศาสนสถานทั้งหมดสามแห่งในปูเลาตีกุซคือวัดไชยมังคลาราม (โหละติโกย), วัดบุปผาราม และวัดสว่างอารมณ์ (สากัตจัง) แต่ปัจจุบันเหลือเพียงสองวัดแรกเท่านั้น ส่วนวัดสว่างอารมณ์ถูกแปรเป็นวัดจีนชื่อวัดอั้งฮกซี (Ang Hoc See)
ใน ค.ศ. 1933 สมเด็จพระเจ้าบรมวงศ์เธอ กรมพระยาดำรงราชานุภาพ พร้อมด้วยพระธิดาสามองค์คือ หม่อมเจ้าพูนพิศมัย ดิศกุล หม่อมเจ้าพิไลยเลขา ดิศกุล และหม่อมเจ้าพัฒนายุคุณวรรณ ดิศกุล ทรงลี้ภัยทางการเมืองมาประทับ ณ ซินนะมอนฮอลล์ (Cinnamon Hall) ถนนเกอลาไวในย่านปูเลาตีกุซ ปัจจุบันซินนะมอนฮอลล์ถูกรื้อไปแล้ว
จากการขยายตัวของจอร์จทาวน์ในช่วงหลายศตวรรษที่ผ่านมา ปูเลาตีกุซจึงถูกกลืนกลายเป็นชานเมืองของจอร์จทาวน์ ช่วงไม่กี่สิบปีที่ผ่านมาได้มีการขยายตัวของคอนโดมิเนียมหรูและอสังหาริมทรัพย์เชิงพาณิชย์แถบปูเลาตีกุซและเกอร์นีย์ไดรฟ์

**อ้างอิง**
หมวดหมู่:จอร์จทาวน์ (ปีนัง)
หมวดหมู่:รัฐปีนัง
ไครโอนิกส์

ไครโอนิกส์ (Cryonics) คือ การเก็บรักษาศพของมนุษย์หรือหัว ด้วยความหวังว่า ในอนาคตจะมีเทคโนโลยีที่สามารถ ทำให้ฟื้นคืนชีพและกลับมามีชีวิตได้อีกครั้ง โดยอุณหภูมิที่ใช้ในการแช่แข็งร่างกาย หรือสมอง จะอยู่ที่ -196 องศาเซลเซียส หรือ 77.1 เคลวิน 
ไครโอนิกส์ ถูกมองด้วยความขี้สงสัยโดยชุมชนวิทยาศาสตร์เนื่องจากความเสียหายที่เกิดจากความหนาวเย็นในเซลล์ต่างๆแม้ว่าจะมีผู้ประท้วงแบบไครโอ ในปี 2018 มีการพัฒนากระบวนการใหม่การจับยึดแต่มันไม่มีการรักษาเกณฑ์ความตื่นตัวของความสามารถในการจับตัวของซินธิไซเซอร์ ในปี 2023 ความเร่งด่วนจึงเป็นการค้นคว้าโดยตรงเกี่ยวกับการรักษาระดับความตื่นตัวของความสามารถในการเกิดก๊าซขึ้นในระหว่างการฝังตัว 

**ประวัติ**
การเก็บรักษาด้วยวิธีการแช่แข็งถูกนำไปใช้กับเซลล์ของมนุษย์ ในปี ค.ศ.1954 โดยใช้ในการแช่แข็งสเปิร์มและนำมาละลายเพื่อใช้ในการผสมเทียมให้กับผู้หญิงสามคน การแช่แข็งมนุษย์ครั้งแรกถูกนำเสนอโดย ศาสตราจารย์ โรเบิร์ต เอตทิงเกอ
การเริ่มต้นแช่แข็งมนุษย์รายแรก เกิดขึ้นในเดือนเมษายน พ.ศ. 2509 แต่ไม่ประสบผลสำเร็จโดยหญิงสาวที่ถูกแช่แข็ง เป็นเวลาสองเดือน ถูกไว้ในไนโตรเจนเหลวและเก็บไว้ที่จุดเยือกแข็ง ผลปรากฏว่าร่างของหญิงสาวละลายการเริ่มต้นแช่แข็งมนุษย์ในครั้งนี้จึงไม่ประสบผล
ต่อมาได้มีร่างที่ถูกนำมาแช่แข็งอีก ด้วยความหวังในการฟื้นฟูและพัฒนาของเทคโนโลยีในอนาคต โดยร่างเป็นของ James Bedford ที่ถูกแช่แข็งร่างกายของเขา ที่เสียชีวิตด้วยโรคมะเร็ง ในปี 1967 ร่างของ James Bedford ถูกแช่แข็งโดย Robert Nelson อดีตช่างซ่อมโทรทัศน์  ศพของ James Bedford เป็นศพเดียวที่ถูกแช่แข็งก่อนปี 1974   ต่อมาในปี1976 สถาบัน Cryonics ถูกก่อตั้งขึ้น โดยศาสตราจารย์ โรเบิร์ต เอตทิงเกอ
ใน ปี 2018  การก่อตั้งของ Y-Combinator ในชื่อว่า Nectome ได้รับการยอมรับในการพัฒนาวิธีเก็บรักษาสมองด้วยสารเคมีแทนที่จะแช่แข็ง วิธีเป็นอันตรายเป็นอย่างมาก แต่ความหวังคือเทคโนโลยีในอนาคตจะทำให้สมองถูกสแกนเข้าสู่การจำลองด้วยคอมพิวเตอร์

หมวดหมู่:ประเพณีการเสียชีวิต
หมวดหมู่:การยืดชีวิต
หมวดหมู่:เทคโนโลยีการทำความเย็น
หมวดหมู่:เทคโนโลยีสมมติ
คู จุน-ฮเว

คู จุน-ฮเว (Koo Jun-hoe; เกิด 31 มีนาคม ค.ศ. 1997) หรือที่รู้จักชื่อในวงการว่า จู-เน่ (Ju-ne) เป็นนักร้อง นักแต่งเพลง นักเต้นชาวเกาหลีใต้ เป็นสมาชิกของไอคอน ภายใต้สังกัด 143 Entertainment เขาได้เข้าร่วมรายการเอาชีวิตรอด WIN: Who Is Next และ Mix & Match ในปี 2013 และ 2014 ตามลำดับ

** ประวัติ**

**ชีวิตในวัยเด็ก**
Koo Jun-hoe เกิดเมื่อวันที่ 31 มีนาคม 1997 ใน กรุงโซล ประเทศเกาหลีใต้ ในเดือนมีนาคม 2009 เขาได้ปรากฏตัวทางโทรทัศน์ครั้งแรกใน รายการ ' Star King ' ของ SBS ในฐานะ "Michael Jackson อายุ 13 ปี"  ในปี 2011 จุนฮเวปรากฏตัวในฤดูกาลแรกของ K-pop Star ของ SBS  หลังจากการตัดออกจากรายการในเดือนเมษายน 2012 เขาถูกหัวเราะเยาะโดย YG Entertainment และเข้าร่วม บริษัท ในฐานะเด็กฝึกหัด

**ผลงานเพลง**

**ชาร์ตเพลง**

**อ้างอิง**

**แหล่งข้อมูลอื่น**
หมวดหมู่:นักร้องเคป็อป
หมวดหมู่:นักร้องชายชาวเกาหลีใต้
หมวดหมู่:นักร้องป็อปเกาหลีใต้
หมวดหมู่:ไอดอลชายชาวเกาหลีใต้
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:บุคคลที่เกิดในปี พ.ศ. 2540
หมวดหมู่:สมาชิกของไอคอน (วงดนตรีเกาหลีใต้)
หมวดหมู่:นักร้องจากโซล
หมวดหมู่:นักแสดงชายจากโซล
อากิระ ซูซูกิ

อากิระ ซูซูกิ (Suzuki Akira) เป็นนักเคมีชาวญี่ปุ่นซึ่งได้รับรางวัลโนเบลสาขาเคมีใน พ.ศ. 2553 เขาค้นพบและตีพิมพ์ปฏิกิริยาซูซูกิ ซึ่งเป็นปฏิกิริยาในเคมีอินทรีย์ระหว่างกรดโบโรนิกที่มีหมู่แอริลหรือไวนิลกับแอริลหรือไวนิลเฮไลด์โดยใช้สารประกอบโคออร์ดิเนชันของแพลเลเดียมเป็นตัวเร่งปฏิกิริยาเมื่อ พ.ศ. 2522

**วัยเด็กและการศึกษา**
ซูซูกิเกิดเมื่อวันที่ 12 กันยายน พ.ศ. 2473 ที่เมืองมูกาวะ กิ่งจังหวัดอิบูริ จังหวัดฮกไกโด บิดาของซูซูกิเสียชีวิตตั้งแต่ซูซูกิยังเรียนอยู่ชั้นมัธยมศึกษาตอนปลาย เขาเข้าศึกษาวิชาเคมีที่มหาวิทยาลัยฮกไกโดจนจบระดับปริญญาเอกและทำงานเป็นผู้ช่วยศาสตราจารย์ในสถาบันเดียวกัน ในวัยเด็กซูซูกิสนใจคณิตศาสตร์มากกว่า แต่ความสนใจของเขาเปลี่ยนไปเมื่อเขาได้อ่านตำราเคมีอินทรีย์สองเล่มได้แก่ Textbook of Organic Chemistry โดยหลุยส์ ฟีเซอร์จากมหาวิทยาลัยฮาร์วาร์ดและ Hydroboration โดยเฮอร์เบิร์ต ซี. บราวน์จากมหาวิทยาลัยเพอร์ดู

**งานวิชาการ**
เนงิชิ และเฮ็ก
ซูซูกิเข้าทำงานวิจัยหลังปริญญาเอกตั้งแต่ พ.ศ. 2506 ถึง 2508 กับเฮอร์เบิร์ต ซี. บราวน์ที่มหาวิทยาลัยเพอร์ดูก่อนจะกลับมาดำรงตำแหน่งศาสตราจารย์ที่มหาวิทยาลัยฮกไกโด ที่มหาวิทยาลัยฮกไกโด ซูซูกิได้นำประสบการณ์จากมหาวิทยาลัยเพอร์ดูมาใช้ศึกษาปฏิกิริยาควบแน่นร่วมกับผู้ช่วยได้แก่โนริโอะ มิยาอูระ (Miyaura Norio) และนำไปสู่การค้นพบปฏิกิริยาซูซูกิใน พ.ศ. 2522 ข้อได้เปรียบของปฏิกิริยานี้คือกรดโบโรนิกเสถียรในน้ำและอากาศ ทำให้ใช้งานได้ง่ายกว่าปฏิกิริยาควบแน่นแบบอื่น ๆ  กลไกการเกิดปฏิกิริยาซูซูกิแสดงด้านล่าง
Suzuki Coupling Full Mechanism 2
ซูซูกิลาออกจากมหาวิทยาลัยฮกไกโดเมื่อ พ.ศ. 2537 ก่อนจะไปทำงานมหาวิทยาลัยวิทยาศาสตร์โอกายามะจนถึง พ.ศ. 2538 แล้วย้ายไปที่มหาวิทยาลัยวิทยาศาสตร์และศิลปะคูราชิกิจนถึง พ.ศ. 2542 (ทั้งสองแห่งตั้งอยู่ในจังหวัดโอกายามะ) และยังได้เป็นศาสตราจารย์รับเชิญที่มหาวิทยาลัยเพอร์ดูใน พ.ศ. 2544 และมหาวิทยาลัยแห่งชาติไต้หวันใน พ.ศ. 2545
ซูซูกิได้รับรางวัลโนเบลสาขาเคมีร่วมกับริชาร์ด เฮ็กและเออิจิ เนงิชิเมื่อ พ.ศ. 2553

**มุมมอง**
ซูซูกิมองว่าเคมีมักถูกมองเป็นตัวร้ายที่ก่อมลพิษ แต่ในความเป็นจริงแล้วเคมีเป็นวิชาที่สำคัญที่ทำให้ชีวิตในปัจจุบันสะดวกสบาย เขามองว่ากระบวนการผลิตสารเคมีที่ไม่เป็นอันตรายต่อสิ่งแวดล้อมเป็นสิ่งสำคัญ โดยในบทสัมภาษณ์ในนิตยสารยูเนสโกคูเรียร์ใน พ.ศ. 2554 เนื่องในโอกาสปีสากลแห่งเคมี ซูซูกิกล่าวว่า：
"Today some people see chemistry just as a polluting industry, but that is a mistake......Without it, productivity would drop and we could not enjoy the life we know today. If there is pollution, it is because we are releasing harmful substances. Obviously, we have to adapt treatment and management regimes and work to develop chemical substances and manufacturing processes that respect the environment."
ครั้งหนึ่งเมื่อนักศึกษาชาวแคนาดาเชื้อสายจีนคนหนึ่งถามว่าทำอย่างไรจึงจะเป็นนักเคมีที่ดีได้ ซูซูกิตอบว่าสิ่งสำคัญคือต้องมองทะลุสิ่งที่มองเห็นภายนอกเพื่อค้นพบใจความสำคัญข้างใน
ซูซูกิไม่จดสิทธิบัตรปฏิกิริยาของเขาเนื่องจากเขาคิดว่างานวิจัยของเขาได้รับทุนสนับสนุนจากภาครัฐ ทำให้เทคโนโลยีนี้เผยแพร่ไปสู่วงกว้าง จนถึงปัจจุบัน สิทธิบัตรและงานวิจัยที่เกี่ยวข้องกับปฏิกิริยาซูซูกิมีมากกว่า 6,000 ฉบับ

**อ้างอิง**
หมวดหมู่:นักเคมีชาวญี่ปุ่น
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวญี่ปุ่นผู้ได้รับรางวัลโนเบล
หมวดหมู่:สมาชิกเครื่องราชอิสริยาภรณ์วัฒนธรรม
หมวดหมู่:ศิษย์เก่าจากมหาวิทยาลัยฮกไกโด
หมวดหมู่:บุคคลจากมหาวิทยาลัยเพอร์ดู
หมวดหมู่:บุคคลจากกิ่งจังหวัดอิบูริ
ยากูซ่าคิวามิ 2

ยากูซ่าคิวามิ 2 (Ryū ga Gotoku Kiwami 2) เป็นวิดีโอเกมแนวต่อสู้-ผจญภัยที่พัฒนาโดยเซก้า ตัวเกมเป็นเป็นการนำเกม ยากูซ่า 2 ซึ่งเป็นเกมภาคที่สองในซีรีส์เกม ยากูซ่า บนเครื่องเพลย์สเตชัน 2 ที่เคยวางจำหน่ายใน ค.ศ. 2006 นำมาทำใหม่ และเป็นเกมภาครีเมคภาคที่สองของชุดเกมหลังเกม ยากูซ่าคิวามิ ใน ค.ศ. 2016 โดยตัวเกมได้รับการพัฒนาโดยใช้ดรากอนเอนจินที่เคยใช้พัฒนาเกม ยากูซ่า 6 ตัวเกมวางจำหน่ายสำหรับเพลย์สเตชัน 4 ในประเทศญี่ปุ่นในวันที่ 7 ธันวาคม ค.ศ. 2017 และทั่วโลกในวันที่ 28 สิงหาคม ค.ศ. 2018 ตัวเกมเวอร์ชันพอร์ตลงไมโครซอฟท์ วินโดวส์ วางจำหน่ายในวันที่ 9 พฤษภาคม ค.ศ. 2019 และวางจำหน่ายบนเอกซ์บอกซ์วันในวันที่ 30 กรกฎาคม ค.ศ. 2020

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:เกมสำหรับเพลย์สเตชัน 4
หมวดหมู่:เกมสำหรับวินโดวส์‎
หมวดหมู่:เกมสำหรับเอกซ์บอกซ์วัน
หมวดหมู่:วิดีโอเกมโอเพนเวิลด์
หมวดหมู่:ยากูซ่า (เกมชุด)
หมวดหมู่:วิดีโอเกมที่มีฉากในโตเกียว
เกียรติภูมิ บันลือชัยฤทธิ์

เกียรติภูมิ  บันลือชัยฤทธิ์ ภูมิ (เกิดเมื่อวันที่ 9 มกราคม พ.ศ. 2545) เป็นนักแสดงและนายแบบชาวไทย เริ่มเข้าสู่วงการบันเทิงจากเวทีประกวด Smart Boy 2018 และเข้ารอบเป็น 1 ใน 12 คนสุดท้าย ปัจจุบันเป็นนักแสดงในสังกัดช่อง 7 เอชดี

**ประวัติ**
เกียรติภูมิ บันลือชัยฤทธิ์ ชื่อเล่น ภูมิ เกิดเมื่อวันที่ 9 มกราคม พ.ศ. 2545 เป็นนักแสดงและนายแบบชาวไทยในสังกัดช่อง 7 เอชดี เกิดที่จังหวัดเชียงใหม่ แต่ย้ายมาอยู่ที่กรุงเทพมหานครตั้งแต่เด็ก ด้านการศึกษา เกียรติภูมิจบระดับชั้นมัธยมศึกษาจากโรงเรียนโยธินบูรณะ ปัจจุบันจบการศึกษาระดับปริญญาตรี วิทยาลัยนิเทศศาสตร์ มหาวิทยาลัยรังสิต เกียรตินิยมอันดับ 1

**วงการบันเทิง**
เกียรติภูมิเริ่มเข้าสู่วงการบันเทิงจากการประกวดเวที Smart Boy 2018 และเป็น 1 ในรอบ 12 คนสุดท้ายจึงได้เซ็นสัญญาเป็นนักแสดงในสังกัดช่อง 7 เอชดี มีผลงานละครเรื่องแรก มัจจุราชฝึกหัด รับบท "มัจโจ" แสดงคู่กับ ใบหม่อน - กิตติยา จิตรภักดี รวมทั้งละคร สี่ไม้คาน รับบท "พุฒิ" แสดงคู่กับ แก้วใส คริสตัล และมีผลงานละครกับทางช่อง 7 เอชดีอีกคับคั่ง

**ผลงาน**

**ละครโทรทัศน์**
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

**ละครสั้น**
 ละครสั้นทั้งหมดด้านล่างนี้ออกอากาศทางช่อง 7 เอชดี
2562
ฟ้ามีตา ตอน เศรษฐีมีกรรม
เทิด
2563
ฟ้ามีตา ตอน ป่ามรณะ
ชาตรี
ฟ้ามีตา ตอน พี่สาวครับ
โด่ง
2565
ฟ้ามีตา ตอน เรื่องเหลือเชื่อ
ทัพ
ฟ้ามีตา ตอน แค่ขอโทษไม่พอ
เอ
2566
ฟ้ามีตา ตอน วีไอพีคนพิเศษ
เทิด
2567
โซน 7 เขตพิศวง ตอน ยินดีที่ได้รู้จัก
ชัด
โซน 7 เขตพิศวง ตอน คอนเทนต์หายนะ
นนท์
โซน 7 เขตพิศวง ตอน หมอดูเก๊
เหยี่ยว

**พิธีกร**
 (2565) รายการแบไต๋ 7HD ไอทีและยานยนต์ ร่วมกับ พงศ์สุข หิรัญพฤกษ์, กรรญกฤต อรรควงษ์ และ ชนกนันท์ เสนปิ่น ออกอากาศทุกวันจันทร์ - ศุกร์ เวลา 12.20 - 12.40 น. ทางช่อง 7 เอชดี- (2566) MC Special รายการเที่ยงบันเทิงสด- (2567) รายการคู่ซี้ป่วนครัว (รายการออนไลน์)
** EP.13 แขกรับเชิญ ปอ - อรรณพ ทองบริสุทธิ์- (2568) รายการกินไหน ไปด้วยกัน
** EP.98 ร่วมกับ ปุณณฤกษ์ อาศัยป่า

**มิวสิกวิดีโอ**
 เพลง กาแฟแคร์เธอ - โตโต้ ภากร Feat.Del Amendel- เพลง เจ็บไม่จำ - เชษฐ Feat.เก้า เกริกพล

**เพลง**
 เพลง สุขไม่มีวันหยุด (HAPPY DAY) - รวมนักแสดงช่อง 7HD (2565)

**อ้างอิง **

**แหล่งข้อมูลอื่น**
poom_kiatipoom
หมวดหมู่:นักแสดงชายชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงสังกัดช่อง 7 เอชดี
หมวดหมู่:นายแบบไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนโยธินบูรณะ
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
การพัฒนาซอฟต์แวร์

การพัฒนาซอฟต์แวร์ (software development) เป็นกระบวนการก่อร่าง กำหนด ออกแบบ เขียนโปรแกรม จัดทำคู่มือ ทดสอบ และแก้ไขบั๊กที่เกี่ยวข้องกับการสร้างและการปรับปรุงแอปพลิเคชัน เฟรมเวิร์ก หรือส่วนประกอบซอฟต์แวร์อื่น ๆ อีกทั้งการพัฒนาซอฟต์แวร์ยังเป็นกระบวนการเขียนและปรับปรุงซอร์ซโค้ด แต่ในแง่มุมที่กว้างขึ้นนั้นการพัฒนาซอฟต์แวร์รวมทุกอย่างที่เกี่ยวข้องระหว่างแนวคิดของซอฟต์แวร์ที่ต้องการตลอดไปจนถึงการเสร็จสมบูรณ์ของซอฟต์แวร์ โดยในบางครั้งอาจอยู่ในกระบวนการวางแผนและวางโครงร่าง ดังนั้นการพัฒนาซอฟต์แวร์จึงเกี่ยวข้องกับการค้นคว้า การพัฒนาใหม่ การสร้างต้นแบบ การแก้ไข การใช้ซ้ำ การออกแบบและสร้างอีกครั้ง การปรับปรุง หรือการกระทำใด ๆ ก็ตามที่ก่อให้เกิดผลิตภัณฑ์ซอฟต์แวร์

**รายการอ้างอิง**
หมวดหมู่:การพัฒนาซอฟต์แวร์
หมวดหมู่:การจัดการโครงการซอฟต์แวร์
หมวดหมู่:อาชีพทางคอมพิวเตอร์
หมวดหมู่:การพัฒนาผลิตภัณฑ์
จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดจันทบุรี พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 3 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดจันทบุรี)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดจันทบุรี)**

**ผลการเลือกตั้งแบบแบ่งเขต (รายเขตเลือกตั้ง)**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดจันทบุรี
พรรค
คะแนนเสียง
ร้อยละ
ชาติไทย (1)
38,832
14.19
กิจสังคม (2)
442
0.16
พัฒนาชาติไทย (3)
918
0.34
ประชาธิปัตย์ (4)
61,326
22.41
ประชาชนไทย (5)
445
0.16
คนขอปลดหนี้ (6)
1,006
0.37
ธรรมชาติไทย (7)
350
0.13
แผ่นดินไทย (8)
523
0.19
ไทยรักไทย (9)
150,023
54.83
ความหวังใหม่ (10)
397
0.15
มหาชน (11)
13,167
4.81
ประชากรไทย (12)
308
0.11
ไทยช่วยไทย (13)
407
0.15
แรงงาน (14)
1,327
0.49
ชาติประชาธิปไตย (15)
1,241
0.45
กสิกรไทย (16)
379
0.14
ทางเลือกที่สาม (17)
85
0.03
รักษ์ถิ่นไทย (18)
175
0.06
พลังเกษตรกร (19)
2,033
0.74
พลังประชาชน (20)
229
0.08
บัตรดี
273,613
95.05
บัตรเสีย
10,938
3.80
ไม่ประสงค์ลงคะแนน
3,318
1.15
ผู้มาใช้สิทธิ์เลือกตั้ง
287,869
79.59
ผู้มีสิทธิ์เลือกตั้ง
361,706
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
ประกอบไปด้วยอำเภอเมืองจันทบุรี และอำเภอแหลมสิงห์

**เขตเลือกตั้งที่ 2**
ประกอบไปด้วยอำเภอท่าใหม่ อำเภอนายายอาม อำเภอแก่งหางแมว อำเภอมะขาม (เฉพาะตำบลวังแซ้มและตำบลฉมัน) และกิ่งอำเภอเขาคิชฌกูฏ

**เขตเลือกตั้งที่ 3**
ประกอบไปด้วยอำเภอสอยดาว อำเภอโป่งน้ำร้อน อำเภอขลุง และอำเภอมะขาม (ยกเว้นตำบลวังแซ้มและตำบลฉมัน)

**ดูเพิ่ม**
 จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544- จังหวัดจันทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

**อ้างอิง**
จันทบุรี
หมวดหมู่:การเลือกตั้งในจังหวัดจันทบุรี
จักรวรรดิพาร์เธีย

จักรวรรดิพาร์เธีย (Parthian Empire) หรือ จักรวรรดิอาร์ซาซิยะห์ (Arsacid Empire) เป็นจักรวรรดิที่ดำรงอยู่ระหว่าง 247 ปีก่อนคริสตกาล – ค.ศ. 224 ตั้งอยู่ในดินแดนของประเทศอิหร่านในปัจจุบัน มีเมืองหลวงได้แก่ เทซีฟอน เอกแบตานา และซูซา จักรวรรดินี้สถาปนาโดยอาร์ซาซีสที่ 1 หลังพระองค์พิชิตภูมิภาคพาร์เธียได้ในศตวรรษที่ 3 ก่อนคริสตกาล ก่อนจะเริ่มแผ่ขยายอำนาจในรัชสมัยมิทริเดทีสที่ 1 เมื่อพระองค์ยึดมีเดียและเมโสโปเตเมียจากจักรวรรดิซิลูซิด จักรวรรดิพาร์เธียในยุครุ่งเรืองถึงขีดสุดครอบครองพื้นที่ตั้งแต่ตะวันออกเฉียงใต้ของอานาโตเลีย เมโสโปเตเมีย บางส่วนของคาบสมุทรอาหรับ ที่ราบสูงอิหร่าน ไปจนจรดแม่น้ำสินธุ และเป็นศูนย์กลางทางการค้าและวัฒนธรรมเนื่องจากอยู่ในเส้นทางสายไหมที่เชื่อมระหว่างจักรวรรดิโรมันกับราชวงศ์ฮั่นของจีน
247 ปีก่อนคริสตกาล อาร์ซาซีสที่ 1 ขึ้นครองราชย์เป็นกษัตริย์แห่งชาวปาร์ไน ซึ่งเป็นชนชาวอิหร่านตะวันออกที่อาศัยอยู่แถบทะเลแคสเปียน ในปี 238 ปีก่อนคริสตกาล พระองค์รบชนะแอนดราโกรัส หนึ่งในเซแทร็ปของจักรวรรดิซิลูซิดและครอบครองพาร์เธีย แต่ต่อมาพาร์เธียถูกพระเจ้าแอนทิโอคัสมหาราชยึดคืน สงครามระหว่างซิลูซิดและพาร์เธียจบลงช่วงสั้น ๆ เมื่ออาร์ซาซีสที่ 2 ยอมสงบศึกและอยู่ใต้อำนาจพระเจ้าแอนทิโอคัส ต่อมาในปี 148–147 ปีก่อนคริสตกาล มิทริเดทีสที่ 1 แห่งพาร์เธียโจมตีภูมิภาคมีเดีย บาบิโลเนีย และเมโสโปเตเมียของซิลูซิดที่กำลังสั่นคลอนเพราะเกิดกบฏ ในช่วงเวลานี้จักรวรรดิพาร์เธียผูกมิตรกับราชวงศ์ฮั่น อาณาจักรอินโด-พาร์เธีย และจักรวรรดิกุษาณะเพื่อรักษาเขตแดนด้านตะวันออก ในขณะที่เขตแดนด้านตะวันตกเผชิญกับการเข้ามาของสาธารณรัฐโรมันที่กำลังทำสงครามกับพอนตัส ในสงครามมิทริเดทีสครั้งที่สาม ฟาร์อาเตสที่ 3 ช่วยเหลือปอมปีย์ กงสุลโรมันด้วยการบุกอาร์มีเนียของสมเด็จพระเจ้าไทกราเนสมหาราช แต่หลังจากนั้นเกิดความขัดแย้งระหว่างโอรสสองพระองค์ของฟาร์อาเตสคือ โอโรดีสที่ 2 กับมิทริเดทีสที่ 4 เมื่อมิทริเดทีสถูกสังหาร โรมันผู้เป็นพันธมิตรของมิทริเดทีสจึงยกทัพมาสู้กับโอโรดีสในยุทธการที่คาร์เรในปี 53 ปีก่อนคริสตกาล ยุทธการครั้งนี้เป็นการสู้รบครั้งแรก ๆ ในสงครามโรมัน–พาร์เธียที่กินเวลายาวนานเกือบ 200 ปี การสู้รบจบลงด้วยความพ่ายแพ้อย่างย่อยยับของฝ่ายโรมันและแม่ทัพมาร์กุส ลิกินิอุส กรัสซุสถูกสังหาร เนื่องจากกรัสซุสเป็นหนึ่งในคณะสามผู้นำที่หนึ่ง หรือพันธมิตรระหว่างผู้มีอำนาจสูงสุดในโรม 3 คน การเสียชีวิตของเขาจึงส่งผลให้คณะสามผู้นำที่เหลือคือ ปอมปีย์กับจูเลียส ซีซาร์หันมาต่อสู้กันเอง นำไปสู่สงครามกลางเมืองซีซาร์ที่เกิดขึ้นระหว่าง 49–45 ปีก่อนคริสตกาล
ราว 20 ปีก่อนคริสตกาล พาร์เธียและโรมันตกลงที่จะสงบศึก แต่หลังจากเกิดความขัดแย้งในการปกครองราชอาณาจักรอาร์มีเนียซึ่งเปรียบเสมือนเป็นรัฐกันชนระหว่างสองจักรวรรดิ พาร์เธียและโรมันก็ทำสงครามกันอีกหลายครั้ง การสงครามกับโรมันที่ยาวนาน บวกกับความขัดแย้งภายในและการอุบัติของจักรวรรดิแซสซานิด ทำให้จักรวรรดิพาร์เธียอ่อนแอลง ในปี ค.ศ. 224 จักรวรรดิพาร์เธียล่มสลายหลังอาร์ดาชีร์ที่ 1 นำทัพแซสซานิดรบชนะและสังหารอาร์ตาบานัสที่ 4 แห่งพาร์เธียในยุทธการฮอร์มอซด์กัน และขับไล่โวโลกาซีสที่ 6 กษัตริย์พาร์เธียอีกพระองค์ออกจากเมโสโปเตเมียได้สำเร็จpp=574–580

**อ้างอิง**

**แหล่งข้อมูลอื่น**
 จักรวรรดิพาร์เธีย- website=Ancient History Encyclopedia
พ
พ
หมวดหมู่:รัฐสิ้นสภาพในเอเชียกลาง
หมวดหมู่:รัฐและดินแดนที่ก่อตั้งในศตวรรษที่ 3 ก่อนคริสตกาล
หมวดหมู่:อภิมหาอำนาจ
บาตูลันจัง

บาตูลันจัง (Batu Lanchang) หรือปรากฏในเอกสารไทยว่า ประตูลันจัง หรือ ปาลูจันตัง เป็นย่านหนึ่งทางตะวันตกเฉียงใต้ของจอร์จทาวน์ รัฐปีนัง ประเทศมาเลเซีย ถูกขนาบด้วยย่านไอร์อีตัมทางตะวันตกและย่านเจอลูตงทางตะวันออก โดยชื่อ "บาตูลันจัง" เป็นคำมลายู แปลว่า "ถมอเรียง"
เดิมบาตูลันจังเป็นพื้นที่เกษตรกรรม ก่อนพัฒนาเป็นแหล่งอาศัยและเป็นส่วนหนึ่งของชานเมืองจอร์จทาวน์ที่มีอาคารสูงอยู่ประปราย โดยเฉพาะย่านกรีนเลน ทั้งนี้บาตูลันจังเป็นทางผ่านที่เชื่อมระหว่างจอร์จทาวน์กับย่านเกอลูโกร์

**ประวัติ**
ในอดีตบาตูลันจังเป็นพื้นที่เกษตรกรรมรกครึ้ม มีชุมชนสยามเข้าไปตั้งถิ่นฐานมาช้านาน จนถึงขั้นก่อสร้างวัดชื่อวัดบาตูลันจัง ซึ่งขอพระราชทานวิสุงคามสีมาตั้งแต่ พ.ศ. 2337 ที่ต่อมาสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ได้ประทานนามใหม่ว่าวัดปิ่นบังอร โดยทรงตั้งตามความฝันของนางสาวสนาน อมาตยกุล ที่ฝันถึงมารดาหลังทำบุญแก่วัดดังกล่าว นอกจากนี้ยังมีวัดที่ตั้งอยู่ใกล้ ๆ กันแต่สร้างภายหลังคือวัดจันทาราม และวัดในหรือปิ่นบังอรใน
หลังการปฏิวัติสยาม พ.ศ. 2475 มีเจ้านายและข้าราชการจากสยามจำนวนมากลี้ภัยไปเกาะปีนัง ในจำนวนนี้มีผู้พำนักในย่านบาตูลันจังได้แก่ สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี รวมทั้งพระยามโนปกรณนิติธาดา (ก้อน หุตะสิงห์) นายกรัฐมนตรีคนแรกของสยาม ครั้นสมเด็จพระเจ้าบรมวงศ์เธอ กรมพระสวัสดิวัดนวิศิษฎ์สิ้นพระชนม์เมื่อ พ.ศ. 2478 จึงมีการพระราชพิธีพระราชทานเพลิงพระศพอย่างอัตคัต ณ ลานข้างพระอุโบสถวัดปิ่นบังอร โดยมีสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ทรงออกแบบพระเมรุอย่างเรียบง่ายแต่สง่างาม และสมเด็จพระเจ้าบรมวงศ์เธอ กรมพระยาดำรงราชานุภาพเป็นผู้พระราชทานเพลิงพระศพ หลายปีต่อมาพระยามโนปกรณนิติธาดาถึงแก่อสัญกรรมเมื่อ พ.ศ. 2491 จึงมีการบรรจุศพอย่างชั่วคราวที่ป่าช้าวัดปิ่นบังอร หกเดือนต่อมาจอมพล แปลก พิบูลสงคราม นายกรัฐมนตรีในขณะนั้นได้ส่งเรือหลวงไปรับร่างพระยามโนปกรณนิติธาดาเพื่อฌาปนกิจในไทย
ปัจจุบันยังหลงเหลือร่องรอยการอยู่อาศัยของคนสยามในอดีต เช่น หลุมศพของพระยามโนปกรณนิติธาดาที่วัดปิ่นบังอร รวมทั้งชื่อถนนมโน และซอยมโน ที่ตั้งขึ้นเพื่อเป็นเกียรติแก่นายกรัฐมนตรีของสยามที่เคยพำนักในย่านดังกล่าว
จากการพัฒนาของเมือง ทำให้ย่านกรีนเลนแถบไอแลนด์พาร์ดและไอแลนด์เกลดส์กลายเป็นชานเมือง แล้วแพร่ขยายในรูปแบบคอนโดมิเนียมทั่วบาตูลันจัง

**อ้างอิง**
หมวดหมู่:จอร์จทาวน์ (ปีนัง)
หมวดหมู่:รัฐปีนัง
ฮนเด็ง

ไฟล์:Honden of Izumo-taisha-1.JPG|thumb|ฮนเด็งของศาลเจ้าอิซูโมะคืออาคารหลังคาสูงตั้งอยู่ด้านในสุด ล้อมรอบด้วยอาคารหลายหลัง เป็นลักษณะปกติที่ฮนเด็งไม่เปิดแก่สาธารณชน
ฮนเด็ง (本殿) หรือชื่ออื่น ๆ คือ ชินเด็ง (shinden), โชเด็ง (shōden ใช้เรียกของศาลเจ้าอิเซะ) หมายถึงอาคารที่ได้รับการเคาระสูงสุดในศาลเจ้าชินโต มีเป้าหมายเดียวเพื่อประดิษฐานคามิ ซึ่งมักตั้งกระจกหรือรูปเคารพเป็นสัญลักษณ์ถึงคามิที่สถิตในฮนเด็งนั้น โดยทั่วไปแล้ว ฮนเด็งเป็นอาคารที่ตั้งอยู่ด้านในสุดของศาลเจ้า และไม่เปิดให้สาธารณชนทั่วไปได้ชม ด้านหน้าของฮนเด็งมักเป็น “ไฮเด็ง” ซึ่งมักเชื่อมกับฮนเด็งโดยมี “เฮเด็ง” หรือโถงถวายเครื่องสักการะคั่นไว้
ฮนเด็งถือเป็นอาคารหัวใจหลักของหมู่อาคารศาลเจ้า มักเชื่อมต่อกับอาคารหลังอื่น ๆ ในศาลเจ้า และมักยกพื้นให้สูงกว่าอาคารอื่น รั้วที่กั้นบริเวณฮนเด็งออกจากภายนอกเรียกว่า “ทามางากิ” (tamagaki) ตัวอาคารฮนเด็งมักมีขนาดเล็กและมักปิดประตูไว้ตลอดปี จะมีเปิดประตูเพียงตอนที่นักบวช (คันนูชิ) เข้าไปประกอบพิธีกรรมทางศาสนา ในเทศกาลทางศาสนา (มัตซึริ) เท่านั้น ตัวพิธีกรรมเปิดประตูของฮนเด็งนี้ก็เป็นหนึ่งในหัวใจสำคัญของศาลเจ้าชินโต ภายในฮนเด็งนั้นประดิษฐาน โก-ชินไต (Gō-Shintai) ซึ่งความหมายตรงตัวว่า “ชิ้นส่วนศักดิ์สิทธิ์ของคามิ” อย่างไรก็ตามไม่ได้ถือว่าโก-ชินไตเป็นเทพเจ้า แต่เป็นที่ตั้งประดิษฐานคามิเท่านั้น
ถึงฮนเด็งจะสำคัญมาก แต่ในบางครั้งก็อาจไม่มีฮนเด็งในศาลเจ้าเลยก็ได้ เช่นกรณีศาลเจ้าที่บูชาคามิประจำภูเขาศักดิ์สิทธิ์ตั้งอยู่บนภูเขาศักดิ์สิทธิ์ลูกนั้น ก็ไม่ต้องมีฮนเด็ง หรือกรณีที่ใช้เชือกศักดิ์สิทธิ์ล้อมบริเวณที่สถิตคามิไว้ (ฮิโมโรงิ), มีวัตถุตัวแทนอื่น (โยริชิโระ) ที่เชื่อมถึงคามิได้ชัดเจนกว่า ก็ไม่จำเป็นต้องสร้างฮนเด็ง ตัวอย่างเช่น ศาลเจ้าโอมิวะบนภูเขามิวะ ในเมืองนาระนั้นไม่มีทั้งฮนเด็งหรือรูปเคารพใด ๆ เพราะศาลเจ้านี้สร้างขึ้นเพื่อบูชาภูเขามิวะ สถานที่ตั้งของศาลเจ้าโดยตัวเองอยู่แล้ว ศาลเจ้าโอมิวะจึงมีเพียงไฮเด็ง แต่ไม่มีฮนเด็ง ซึ่งเป็นไปได้ว่าศาลเจ้าชินโตในยุคแรก ๆ ก็อาจมีรูปแบบนี้เช่นเดียวกัน

**อ้างอิง**

**บรรณานุกรม**
 page= 232 pages
หมวดหมู่:ศาลเจ้าชินโต
หมวดหมู่:คำและวลีภาษาญี่ปุ่น
กับซะฮ์

กับซะฮ์ (كبسة kabsah) เป็นอาหารประเภทข้าวหมกที่มีต้นกำเนิดในประเทศซาอุดีอาระเบียและถือเป็นอาหารประจำชาติของหลายประเทศรอบอ่าวเปอร์เซีย กับซะฮ์ประกอบด้วยข้าวและเนื้อ นิยมรับประทานในประเทศต่าง ๆ ในภูมิภาคตะวันออกกลางได้แก่ซาอุดีอาระเบีย กาตาร์ คูเวต บาห์เรน เยเมน สหรัฐอาหรับเอมิเรตส์ และโอมาน เป็นต้น อาหารชนิดนี้มีอีกชื่อหนึ่งว่า มักบูส (مكبوس makbūs) หรือ มัชบูส (مچبوس) ตามสำเนียงถิ่นของประเทศแถบอ่าวเปอร์เซีย
คำว่ากับซะฮ์มีที่มาจากคำว่า กับส์ (كبس kbs) ซึ่งแปลว่ากดหรืออัด ซึ่งสื่อถึงวิธีการปรุงที่ส่วนผสมทุกอย่างอัดรวมกันในหม้อใบเดียว

**ส่วนประกอบ**
ส่วนประกอบหลักของกับซะฮ์ได้แก่ข้าว (ข้าวที่นิยมใช้มากที่สุดได้แก่บาสมาตี) เนื้อสัตว์ ผัก และเครื่องเทศชนิดต่าง ๆ รสชาติของกับซะฮ์จะมาจากเครื่องเทศที่ใช้ซึ่งแตกต่างกันไปตามความชอบของผู้ปรุงแต่ละคน แต่โดยทั่วไปแล้วจะประกอบด้วยกระวาน กานพลู อบเชย มะนาวแห้ง พริกแห้ง ยี่หร่า พริกไทยดำ และลูกผักชี นอกจากนี้ เครื่องเทศผสมสำเร็จรูปยังมีวางจำหน่ายทั่วไปเพื่อความสะดวกในการปรุงแม้ว่าอาจจะให้รสชาติที่ต่างจากต้นตำรับก็ตาม 

**อ้างอิง**
หมวดหมู่:อาหารจากข้าว
หมวดหมู่:อาหารตะวันออกกลาง
หมวดหมู่:ประเทศซาอุดีอาระเบีย
หมวดหมู่:อาหารประจำชาติ
ฟูโตชิ นิชิยะ

ฟูโตชิ นิชิยะ (Nishiya Futoshi) เป็นแอนิเมเตอร์ ผู้กำกับแอนิเมชัน และนักออกแบบตัวละครชาวญี่ปุ่นสังกัดเกียวโตแอนิเมชัน
นิชิยะเกิดที่จังหวัดฮิโรชิมะ เขาเข้าทำงานที่เกียวโตแอนิเมชันหลังจบการศึกษาจากวิทยาลัยอาชีวศึกษาในจังหวัดโอซากะ งานแรกของนิชิยะในฐานะคีย์แอนิเมเตอร์ได้แก่ อินุยาฉะ เทพอสูรจิ้งจอกเงิน (ซึ่งรับงานมาจากซันไรส์อีกทอดหนึ่ง) ใน พ.ศ. 2549 เขาได้เป็นผู้กำกับแอนิเมชันครั้งแรกใน สึซึมิยะ ฮารุฮิ ตอนที่ 10 และเป็นหัวหน้าผู้กำกับแอนิเมชันใน สึซึมิยะ ฮารุฮิ ภาคถัดมาใน พ.ศ. 2552
ผลงานแรกที่นิชิยะออกแบบตัวละครได้แก่ซีรีส์อนิเมะ สามัญขยันรั่ว ใน พ.ศ. 2554 ผลงานออกแบบตัวละครที่สำคัญของนิชิยะนอกเหนือจากนี้ได้แก่ ปริศนาความทรงจำ (พ.ศ. 2552) ซึ่งเป็นนวนิยายและนิชิยะต้องออกแบบตัวละครใหม่โดยไม่มีต้นฉบับ และ รักไร้เสียง (พ.ศ. 2559)
นิชิยะเสียชีวิตในเหตุการณ์การลอบวางเพลิงเกียวโตแอนิเมชันในวันที่ 18 กรกฎาคม พ.ศ. 2562 ด้วยวัย 37 ปี

**อ้างอิง**
หมวดหมู่:บุคคลจากจังหวัดฮิโรชิมะ
หมวดหมู่:แอนิเมเตอร์ชาวญี่ปุ่น
หมวดหมู่:เสียชีวิตจากการลอบวางเพลิง
หมวดหมู่:เกียวโตแอนิเมชัน
ฟิสต์ออฟเดอะนอร์ทสตาร์: ลอสต์แพระไดส์

ฟิสต์ออฟเดอะนอร์ทสตาร์: ลอสต์แพระไดส์  (Fist of the North Star: Lost Paradise Hokuto ga Gotoku) เป็นวิดีโอเกมแนวแอ็กชันเล่นตามบทบาท  พัฒนาและจัดจำหน่ายโดยเซก้า สำหรับเครื่องเพลย์สเตชัน 4 ตัวเกมได้โครงเรื่องจากชุดมังงะเรื่อง ฤทธิ์หมัดดาวเหนือ ของ บุรอนซอน และ เท็ตสึโอะ ฮาร่า และมีรูปแบบการเล่นจากชุดเกม ยากูซ่าของเซก้า ตัวเกมวางจำหน่ายในประเทศญี่ปุ่นในวันที่ 8 มีนาคม ค.ศ. 2018 และวางจำหน่ายทั่วโลกในวันที่ 2 ตุลาคมปีเดียวกัน

**รูปแบบการเล่น**
ลอสต์แพระไดส์ เป็นวิดีโอเกมแนวแอ็กชันเล่นตามบทบาทในมุมมองบุคคลที่สาม ตัวเกมประกอบด้วยค่าประสบการณ์, ความสามารถ และรูปแบบการเล่นแบบต่อสู้-ผจญภัยที่คล้ายกันกับชุดเกม ยากูซ่า ของเซก้า ผู้เล่นสามารถสำรวจเมืองอีเดน, ต่อสู้ผ่านการเผชิญหน้าของศัตรูในรูปแบบการเล่นบีตเอ็มอัปที่ถูกคั่นด้วยควิกไทม์อีเวนต์
การต่อสู้นั้นมีศูนย์กลางอยู่ที่ระบบ "Hidden Channeling Points" ซึ่งเป็นหนึ่งในองค์ประกอบหลักของหมัดเทพเจ้าดาวเหนือซึ่งเป็นสไตล์ศิลปะการต่อสู้หลักของซีรีส์ นอกจากนี้ตัวเกมยังมีมินิเกมต่าง ๆ เช่นบาร์เทนเดอร์ เบสบอล การแข่งรถ และการเล่นเกมย้อนยุค ไม่ว่าจะเป็น โฮกูโตะโนะเค็น สำหรับเครื่องเซก้ามาร์ค III สเปซฮาร์เลอร์ เอาต์รัน และ ซูเปอร์แฮงค์ออน ที่สามารถเล่นได้หลังจากการกู้จากดินแดนรกร้าง

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมโอเพนเวิลด์
หมวดหมู่:วิดีโอเกมแอ็กชันเล่นตามบทบาท
หมวดหมู่:ยากูซ่า (เกมชุด)
หมวดหมู่:วิดีโอเกมที่มีฉากในอนาคต
หมวดหมู่:วิดีโอเกมประวัติศาสตร์ประยุกต์
หมวดหมู่:วิดีโอเกมฤทธิ์หมัดดาวเหนือ
สารก่อภูมิแพ้

SEM of miscellaneous plant pollens. Pollens are very common allergens.
สารก่อภูมิแพ้ (allergen) เป็นแอนติเจนชนิดหนึ่งซึ่งสามารถกระตุ้นระบบภูมิคุ้มกันของร่างกายให้สร้างการตอบสนองทางภูมิคุ้มกันอย่างรุนแรงผิดปกติ เนื่องจากเกิดการรับรู้ผิดว่ามีอันตรายต่อร่างกาย โดยที่แท้จริงแล้วสารนั้นไม่ได้มีอันตรายใดๆ เรียกปฏิกิริยาเช่นนี้ว่าภูมิแพ้
หมวดหมู่:ระบบภูมิคุ้มกัน
หมวดหมู่:วิทยาภูมิคุ้มกัน
หมวดหมู่:วิทยาโรคภูมิแพ้
วิกิพีเดีย:เสนอบทความคุณภาพ/อุรัสยา เสปอร์บันด์

=== อุรัสยา เสปอร์บันด์**
 เสนอชื่อโดย Sir.B.T. (cn.Dr.Man) (คุย)
:เหตุผล : เนื้อหาและการเขียนอยู่่ในระดับมาตรฐานพอสมคร จึงขอเสนอเป็นบทความคุณภาพครับ--Sir.B.T. (cn.Dr.Man) (คุย) 12:02, 24 พฤศจิกายน 2562 (+07)
สนับสนุน 
#
#
คัดค้าน
#
#
เสนอแนะการปรับปรุง
# รูปแบบแหล่งอ้างอิงไม่เป็นมาตรฐานเดียวกัน อาจใช้แม่แบบเพื่อช่วยจัดการให้เป็นระเบียบ --Horus, จริงอย่างเดียวไม่พอต้อง ... ด้วย (พูดคุย) 21:24, 24 พฤศจิกายน 2562 (+07)
# ส่วนประวัติและชีวิตส่วนตัว ถ้ามีหัวข้อย่อยหัวข้อเดียว คิดว่าไม่ต้องแยกหัวข้อย่อย ("ชีวิตช่วงแรกและการศึกษา" และ "ความสนใจ") --Horus, จริงอย่างเดียวไม่พอต้อง ... ด้วย (พูดคุย) 21:25, 24 พฤศจิกายน 2562 (+07)
# ในส่วนผลงานเด่นในกล่องข้อมูลด้านขวามือ คิดว่ายังมีมากเกินไป ควรเลือกให้เหลือน้อยกว่านี้ --Horus, จริงอย่างเดียวไม่พอต้อง ... ด้วย (พูดคุย) 21:25, 24 พฤศจิกายน 2562 (+07)
ความผิดปกติของพัฒนาการระบบอวัยวะเพศ

ความผิดปกติของพัฒนาการระบบอวัยวะเพศ (disorders of sex development, DSD) เป็นกลุ่มของโรคที่เกี่ยวกับระบบสืบพันธุ์ ถือเป็นความผิดปกติแต่กำเนิดอย่างหนึ่ง ทำให้เกิดความผิดปกติในการพัฒนาเพศทางกายภาพ ต่อมเพศ หรือโครโมโซม และเป็นสาเหตุหนึ่งของภาวะเพศกำกวม
ตัวอย่างของโรคในกลุ่มนี้ เช่น โครโมโซมผิดปกติ 48,XXXX, กลุ่มอาการไคลน์เฟลเตอร์, กลุ่มอาการต่อต้านแอนโดรเจน, คลิตอริสโตเกิน เป็นต้น

**อ้างอิง**
หมวดหมู่:รูปผิดปกติแต่กำเนิดของอวัยวะสืบพันธุ์
ตันจุงบูงะฮ์

ตันจุงบูงะฮ์ (Tanjung Bungah) หรือ ตันจงบูงะฮ์ (Tanjong Bungah) ปรากฏในเอกสารไทยว่า ตันหยงบุหงา เป็นย่านหนึ่งทางตะวันตกเฉียงเหนือของจอร์จทาวน์ รัฐปีนัง ประเทศมาเลเซีย ตั้งอยู่บริเวณชายฝั่งทางเหนือของเกาะปีนัง โดยอยู่ระหว่างย่านบาตูเฟอร์ริงฆีกับย่านตันจุงโตกง และอยู่ห่างจากจอร์จทาวน์ 6.5 กิโลเมตร
ตันจุงบูงะฮ์มีชื่อเสียงด้านที่พัก โรงแรมและรีสอร์ตจำนวนมากเรียงรายอยู่รอบชายหาด แต่จากการพัฒนาในช่วงหลายทศวรรษที่ผ่านมา ทำให้ที่นี่เต็มไปด้วยที่อยู่อาศัย ค.ศ. 2010 มีประชากรต่างด้าวอาศัยในตันจุงบูงะฮ์อยู่ราวร้อยละ 5.7 ก่อนหน้านี้เคยมีกองทัพอากาศออสเตรเลียเข้ามาประจำการบนเกาะในคริสต์ทศวรรษ 1960 และ 1970

**อ้างอิง**
หมวดหมู่:จอร์จทาวน์ (ปีนัง)
หมวดหมู่:รัฐปีนัง
เซอเบอรังเปอไร

เซอเบอรังเปอไร (Seberang Perai) หรือ พรอวินซ์เวลส์ลีย์ (Province Wellesley) ปรากฏในเอกสารไทยว่า สมารังไพร ภาษาไทยถิ่นใต้ว่า แปไหร เป็นพื้นที่ขนาดแคบบนคาบสมุทรมลายู ตั้งอยู่ตรงข้ามกับเกาะปีนัง และขึ้นอยู่กับรัฐปีนัง ดินแดนเซอเบอรังเปอไรถูกล้อมด้วยรัฐเกอดะฮ์ทางเหนือและทางตะวันตก ส่วนทางทิศใต้ติดกับรัฐเประ มีเมืองสำคัญคือเมืองบัตเตอร์เวิร์ท ส่วนที่ตั้งของสภานครอันเป็นศูนย์กลางการปกครองตั้งอยู่ใกล้เมืองบูกิตเมอร์ตาจัม เมื่อ ค.ศ. 2010 เซอเบอรังเปอไรมีประชากร 815,767 คน ทำให้ที่นี่เป็นเขตการปกครองท้องถิ่นที่มีประชากรมากเป็นอันดับสองของประเทศมาเลเซีย
เดิมเซอเบอรังเปอไรเป็นส่วนหนึ่งของรัฐเกอดะฮ์ ที่ถูกยกให้เป็นของบริษัทอินเดียตะวันออกของบริเตนช่วงปลายคริสต์ศตวรรษที่ 18 ก่อนเปลี่ยนชื่อเป็น พรอวินซ์เวลส์ลีย์ ตามชื่อนายทหารสหราชอาณาจักร เพื่อสร้างประโยชน์เชิงเกษตรกรรมรวมทั้งเป็นปราการป้องกันการบุกรุกผ่านช่องแคบจากแผ่นดินใหญ่ ที่ต่อมาได้ผนวกเซอเบอรังเปอไรเข้ากับเกาะปีนังในฐานะอาณานิคมของสหราชอาณาจักรใน ค.ศ. 1867
หลังมาเลเซียได้รับเอกราช เซอเบอรังเปอไรเป็นส่วนหนึ่งในการพัฒนาเศรษฐกิจของประเทศ มีการย้ายนิคมอุตสาหกรรมขนาดใหญ่จากท่าเรือปีนังมาประจำที่เมืองบัตเตอร์เวิร์ทเมื่อ ค.ศ. 1974 ยังประโยชน์ด้านเศรษฐกิจแก่เซอเบอรังเปอไร ทั้งยังมีการปรับปรุงการเชื่อมต่อและการขนส่งให้สะดวกสบายยิ่งขึ้น เช่น ทางด่วนเหนือ–ใต้ สายเหนือ, สะพานปีนัง, สะพานสุลต่านอับดุลฮาลิมมูอัดซัมชะฮ์ ปัจจุบันเซอเบอรังเปอไรเป็นส่วนหนึ่งของเขตเมืองขยายปีนัง ซึ่งมีขนาดใหญ่เป็นอันดับสองของมาเลเซีย
เซอเบอรังเปอไรแบ่งการปกครองออกเป็นสามอำเภอ ได้แก่ 
# อำเภอเซอเบอรังเปอไรอูตารา (Daerah Seberang Perai Utara) มีศูนย์กลางที่เมืองเกอปาลาบาตัซ (Kepala Batas)
# อำเภอเซอเบอรังเปอไรเตองะฮ์ (Daerah Seberang Perai Tengah) มีศูนย์กลางที่เมืองบูกิตเมอร์ตาจัม (Bukit Mertajam)
# อำเภอเซอเบอรังเปอไรเซอลาตัน (Daerah Seberang Perai Selatan) มีศูนย์กลางที่เมืองซูไงจาวี (Sungai Jawi)

**อ้างอิง**
หมวดหมู่:เมืองในรัฐปีนัง
แผ่นแยงซี

แผ่นแยงซี (Yangtze Plate) หรือ เศษบล็อกจีนใต้ (South China Block) หรือ แผ่นย่อยจีนใต้ (South China Subplate) ประกอบด้วยส่วนใหญ่ของภาคใต้ของประเทศจีน ทางตะวันออกแยกเป็นแผ่นโอกินาวะโดยร่องแยกที่เกิดขึ้นเป็นร่องโอกินาวะซึ่งเป็นแอ่งโค้งด้านหลัง ทางใต้ติดกับแผ่นซุนดา และทางเหนือกับทางตะวันตกติดกับแผ่นยูเรเชีย โดยมีรอยเลื่อนหลงเหมินชานเป็นขอบทางด้านหลัง ซึ่งเป็นจุดเกิดของแผ่นดินไหวในมณฑลเสฉวน พ.ศ. 2551
แผ่นแยงซีเกิดจากการแยกตัวออกจากกัน (disaggregation) ของมหาทวีปโรดิเนียเมื่อ 750 ล้านปีก่อนในมหายุคนีโอโพรเทอโรโซอิก โดยภาคใต้ของประเทศจีนลอยออกจากมหาทวีปกอนด์วานาในยุคไซลูเรียน ในระหว่างการเกิดมหาทวีปแพนเจีย ภาคใต้ของประเทศจีนมีที่ขนาดเล็กกว่า ซึ่งแยกตัวอยู่นอกชายฝั่งทางตะวันออกของมหาทวีปได้เคลื่อนตัวโค้งขึ้นไปทางเหนือ ในยุคไทรแอสซิก แผ่นแยงซีได้ชนเข้ากับแผ่นจีนเหนือ ทำให้แผ่นแยงซีเชื่อมเข้ากับมหาทวีปแพนเจีย และเกิดเป็นแอ่งเสฉวนขึ้น ในมหายุคซีโนโซอิกแผ่นแยงซีได้รับอิทธิพลจากการชนกันของแผ่นอินเดียและแผ่นยูเรเชีย ทำให้เกิดการยกตัวขึ้นของภูเขาหลงเหมิน ส่วนการเคลื่อนตัวทางใต้นั้นถูกปรับเข้าไปตามแนวของรอยเลื่อนแม่น้ำแดง

**อ้างอิง**
หมวดหมู่:ธรณีวิทยาของจีน
หมวดหมู่:แผ่นธรณีแปรสัณฐาน
แผ่นทะเลฟิลิปปิน

แผ่นทะเลฟิลิปปิน (Philippine Sea Plate) หรือ แผ่นฟิลิปปิน (Philippine Plate) เป็นแผ่นธรณีสมุทรแปรสัณฐานประกอบด้วยแผ่นเปลือกโลกภาคพื้นสมุทรที่วางตัวอยู่ใต้ทะเลฟิลิปปิน ทางตะวันออกของประเทศฟิลิปปินส์ ส่วนใหญ่ของประเทศฟิลิปปินส์ ประกอบด้วย ตอนเหนือของเกาะลูซอน แผ่นทะเลฟิลิปปินเป็นส่วนหนึ่งของบริเวณพัฒนาการของแนวเคลื่อนไหวฟิลิปปิน ซึ่งเป็นการแยกทางธรณีวิทยาและการแปรสัณฐานธรณีออกจากแผ่นทะเลฟิลิปปิน โดยแผ่นทะเลฟิลิปปินมีขอบเขตส่วนใหญ่เป็นแผ่นเปลือกโลกลู่เข้าหากัน
โดยขอบเขตทางเหนือของแผ่นทะเลฟิลิปปินนั้นติดกับแผ่นโอค็อตสค์ที่ร่องนันไก โดยแผ่นทะเลฟิลิปปิน แผ่นอามูร์ และแผ่นโอค็อตสค์พบกันที่ภูเขาฟูจิในประเทศญี่ปุ่น โดยแผ่นเปลือกโลกหนาของโค้งการชนกันอิซุ-โบนิน-มาเรียนากับประเทศญี่ปุ่นถือเป็นเขตการชนกันอิซุ
ทางตะวันออก แผ่นทะเลฟิลิปปินติดกับแผ่นแปซิฟิก บริเวณการมุดตัวที่ร่องลึกอิซุ-โองาซาวาระ ทางตะวันออกของแผ่นประกอบด้วย หมู่เกาะอิซุ-หมู่เกาะโองาซาวาระ (โบนิน) และหมู่เกาะมาเรียนา เกิดเป็นระบบโค้งอิซุ–โบนิน–มาเรียนา นอกจากนี้ยังมีแผ่นเปลือกโลกแยกตัวระหว่างแผ่นทะเลฟิลิปปินและแผ่นมาเรียนาที่มีขนาดเล็กกว่า ซึ่งมีหมู่เกาะมาเรียนาอยู่
ทางใต้ แผ่นทะเลฟิลิปปินติดกับแผ่นแคโรไลน์และแผ่นเบิร์ดเฮด
ทางตะวันตก แผ่นทะเลฟิลิปปินส์มุดตัวลงใต้บริเวณพัฒนาการของแนวเคลื่อนไหวฟิลิปปินที่ร่องลึกฟิลิปปินส์และร่องลึกลูซอนตะวันออก
ทางตะวันตกเฉียงเหนือ แผ่นทะเลฟิลิปปินส์ติดอยู่กับประเทศไต้หวันและหมู่เกาะนันเซบนแผ่นโอกินาวะ และทางใต้ของประเทศญี่ปุ่นบนแผ่นอามูร์

**อ้างอิง**
หมวดหมู่:ไต้หวัน
หมวดหมู่:ทะเลในประเทศฟิลิปปินส์
หมวดหมู่:ทะเลฟิลิปปิน
หมวดหมู่:ธรณีวิทยาโครงสร้าง
หมวดหมู่:แผ่นเปลือกโลก
หมวดหมู่:มหาสมุทรแปซิฟิก
หมวดหมู่:ไมโครนีเชีย
รายชื่ออำเภอของประเทศไทย

จนถึงวันที่ 31 ธันวาคม พ.ศ. 2565 มีอำเภอในประเทศไทยอยู่ 878 อำเภอ โดยข้อมูลต่าง ๆ ที่อยู่ในตารางนี้คือ อำเภอ จังหวัด และภาคของประเทศไทย
ตารางนี้ไม่รวมเขตของกรุงเทพมหานคร (ดูที่รายชื่อเขตของกรุงเทพมหานคร)

**รายชื่อ**

**โครงการอำเภอเฉลิมพระเกียรติ**
 อำเภออุบลรัตน์ จังหวัดขอนแก่น ยกฐานะเมื่อ 26 มีนาคม พ.ศ. 2522- อำเภอสิรินธร จังหวัดอุบลราชธานี จัดตั้งเมื่อ 3 มกราคม พ.ศ. 2535- อำเภอจุฬาภรณ์ จังหวัดนครศรีธรรมราช จัดตั้งเมื่อ 7 มีนาคม พ.ศ. 2537- อำเภอเฉลิมพระเกียรติ จังหวัดนครราชสีมา จัดตั้งเมื่อ 5 ธันวาคม พ.ศ. 2539- อำเภอเฉลิมพระเกียรติ จังหวัดนครศรีธรรมราช จัดตั้งเมื่อ 5 ธันวาคม พ.ศ. 2539- อำเภอเฉลิมพระเกียรติ จังหวัดน่าน จัดตั้งเมื่อ 5 ธันวาคม พ.ศ. 2539- อำเภอเฉลิมพระเกียรติ จังหวัดบุรีรัมย์ จัดตั้งเมื่อ 5 ธันวาคม พ.ศ. 2539- อำเภอเฉลิมพระเกียรติ จังหวัดสระบุรี จัดตั้งเมื่อ 5 ธันวาคม พ.ศ. 2539- อำเภอแม่ฟ้าหลวง จังหวัดเชียงราย ยกฐานะเมื่อ 5 ธันวาคม พ.ศ. 2539- อำเภอวชิรบารมี จังหวัดพิจิตร จัดตั้งเมื่อ 8 พฤศจิกายน พ.ศ. 2541- อำเภอศรีนครินทร์ จังหวัดพัทลุง ยกฐานะเมื่อ 8 กันยายน พ.ศ. 2550- อำเภอกัลยาณิวัฒนา จังหวัดเชียงใหม่ จัดตั้งเมื่อ 26 ธันวาคม พ.ศ. 2552

**ดูเพิ่ม**
 รายชื่อเขตของกรุงเทพมหานคร- รายชื่อตำบลในประเทศไทยเรียงตามจำนวนประชากร- จังหวัดของประเทศไทย- รายชื่อเทศบาลในประเทศไทย

**อ้างอิง**

**แหล่งข้อมูลอื่น**
อำเภอของประเทศไทย
อำเภอ
ซุนแด

ซุนแด (rr=sundae) เป็นอาหารเกาหลีประเภทไส้กรอก ซุนแดเป็นอาหารริมทางที่นิยมทั้งในเกาหลีเหนือและเกาหลีใต้ โดยทั่วไปแล้ว ส่วนผสมไส้กรอกจะบรรจุในไส้วัวหรือหมูแล้วนำไปนึ่ง

**ประวัติ**
ประวัติของซุนแดสืบย้อนไปได้ถึงราชวงศ์โครยอ โดยในสมัยนั้นนิยมใช้หมูป่าเนื่องจากมีมากในคาบสมุทรเกาหลีในช่วงเวลานั้น สูตรการทำซุนแดพบได้ในตำราอาหารเกาหลีหลายฉบับในคริสต์ศตวรรษที่ 19 เช่น คยูฮับชงซอ และ ซีอึยจ็อนซอ เป็นต้น
ซุนแดแบบดั้งเดิมจะใช้ไส้วัวหรือไส้หมู โดยส่วนผสมที่เป็นไส้ในนั้นประกอบด้วยเลือด (ซ็อนจี) เนื้อบด ข้าว และผัก และมักจะรับประทานในโอกาสพิเศษหรืองานเลี้ยงในครอบครัว อย่างไรก็ตาม หลังสิ้นสุดสงครามเกาหลีเกิดสภาวะเศรษฐกิจตกต่ำทั่วคาบสมุทรเกาหลี ทำให้เนื้อสัตว์หาได้ยาก ซุนแดในเกาหลีใต้จึงเปลี่ยนมาใช้วุ้นเส้น (ทังมย็อน) แทนเนื้อ ซุนแดกลายมาเป็นอาหารข้างถนนที่หาได้ตามร้านขายอาหารว่าง (พุนชิกจิบ) แผงลอย (โพจังมาชา) หรือตามตลาดทั่วไป

**ซุนแดชนิดอื่น ๆ**
ซุนแดนึ่ง
ไส้ของซุนแดสูตรของชาวเกาหลีเหนือ ชาวเกาหลีในเครือรัฐเอกราช (โครยอ-ซารัมและชาวเกาหลีซาฮาลิน) และชาวเกาหลีในประเทศจีนจะประกอบด้วยเลือด เนื้อบด ข้าว และผักตามธรรมเนียมดั้งเดิม ในขณะที่สูตรของชาวเกาหลีใต้ในปัจจุบันจะใช้วุ้นเส้นเป็นไส้แทน ส่วนประกอบอื่น ๆ ที่อาจผสมลงไปด้วยได้แก่ใบแกนิบ (คล้ายกับใบชิโซะของญี่ปุ่น) ต้นหอม ทเว็นจัง (ถั่วเหลืองหมัก) กิมจิ และถั่วงอกหัวโต (ถั่วเหลืองงอก)
ซุนแดสูตรอื่นในภูมิภาคได้แก่อาบาอีซุนแดจากฮัมกย็องและพย็องอัน แคซ็องซุนแด (개성순대) จากแคซ็อง แพกัมซุนแด (백암순대) จากยงอิน เชจูซุนแด (제주순대) จากเกาะเชจู พย็องช็อนซุนแด (병천순대) จากชุงช็อง และอัมปงซุนแด (암뽕순대) จากช็อลลา
ซุนแดบางชนิดยังใช้อาหารทะเลเป็นส่วนไส้บรรจุแทนไส้หมูหรือไส้วัว โอจินกอซุนแด (오징어순대) จากคังว็อนใช้หมึกสดเป็นส่วนกรอก ในขณะที่ มารึนโอจินกอซุนแด (마른오징어순대) ในคังว็อนและคย็องกีใช้หมึกแห้ง มย็องแทซุนแด (명태순대) จากคังว็อนและฮัมกย็องใช้ตัวปลาพอลล็อกอลาสกา และ ออ-กยอซุนแด (어교순대) ทำจากกระเพาะปลาจวด

**เครื่องเคียง**
ซุนแดในเกาหลีใต้จะนึ่งรวมกับเครื่องในเช่นตับหรือปอด เครื่องในดังกล่าวจะเสิร์ฟพร้อมกันเป็นเครื่องเคียง ซุนแดที่หั่นเป็นแว่นและเครื่องเคียงจะรับประทานคู่กับเครื่องจิ้มซึ่งจะแตกต่างกันไปตามภูมิภาค ในโซลจะใช้เกลือผสมพริกไทย ในโฮนัมจะใช้โคชูจังผสมน้ำส้มสายชู ในย็องนัมจะใช้ทเว็นจัง และในเกาะเชจูนิยมใช้ซีอิ๊ว ซุนแดที่ขายในร้านของว่าง (พุนชิกจิบ) จะขายร่วมกับต็อกโปกีและทวีกิม (เท็มปูระแบบเกาหลี) ฉะนั้น ซุนแดก็นิยมรับประทานโดยจิ้มในซอสต็อกโปกีเช่นกัน นอกจากนี้ พุนชิกจิบหลายแห่งยังมีอาหารชุด ต็อก-ทวี-ซุน ซึ่งมีทั้งต็อกโปกี ทวีกิม และซุนแด

**อาหารที่มีซุนแดเป็นส่วนประกอบ**
 ซุนแดกุก (순댓국) – ซุป (กุก) ทำจากซุนแด เครื่องใน และเนื้อ- ซุนแดบกอึม (순대볶음) – ซุนแด ผัก และโคชูจัง ผัด (บกอึม) รวมกัน- แพ็กซุนแดบกอึม (백순대볶음) – ซุนแดบกอึม ที่ไม่ใส่โคชูจัง

**อ้างอิง**
หมวดหมู่:อาหารเกาหลี
หมวดหมู่:ไส้กรอก
หมวดหมู่:อาหารนึ่ง
การเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง พ.ศ. 2562

การเลือกตั้งสมาชิกสภาผู้แทนราษฎรจังหวัดขอนแก่น เขต 7 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดขอนแก่นแทนที่นายนวัธ เตาะเจริญสุข ที่พ้นสภาพการเป็นสมาชิกสภาผู้แทนราษฎรเนื่องจากถูกจำคุกระหว่างการดำรงตำแหน่ง โดยกำหนดวันเลือกตั้งในวันที่ 22 ธันวาคม พ.ศ. 2562

**ที่มา**
วันที่ 13 พฤศจิกายน พ.ศ. 2562 ศาลรัฐธรรมนูญออกนั่งเพื่ออ่านคำวินิจฉัย เรื่อง คณะกรรมการการเลือกตั้ง ขอให้ศาลรัฐธรรมนูญวินิจฉัยตามรัฐธรรมนูญมาตรา 82 ว่า สมาชิกภาพของสมาชิกสภาผู้แทนราษฎรของ นายนวัธ เตาะเจริญสุข สิ้นสุดลงตามรัฐธรรมนูญ มาตรา 101 (6) ประกอบมาตรา 98 (6) หรือไม่ 
ผลการพิจารณา ศาลรัฐธรรมนูญวินิจฉัยว่าสมาชิกภาพ ส.ส.ของ นายนวัธ สิ้นสุดลงตามรัฐธรรมนูญ มาตรา 101 (6) ประกอบมาตรา 98 (6) นับแต่ศาลรัฐธรรมนูญมีคำสั่งให้หยุดปฏิบัติหน้าที่ตามรัฐธรรมนูญมาตรา 82 วรรคสอง คือ วันที่ 16 ตุลาคม พ.ศ. 2562

**ผู้สมัคร**
คณะกรรมการการเลือกตั้ง ได้มติกำหนดวันรับสมัครคือวันที่ 28 พฤศจิกายน – 2 ธันวาคม พ.ศ. 2562 และกำหนดวันเลือกตั้งคือวันที่ 22 ธันวาคม พ.ศ. 2562

**ผลการเลือกตั้ง**
ทั้งนี้ หลังจากที่ผู้ได้รับเลือกตั้ง นายสมศักดิ์ คุณเงิน ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง

**อ้างอิง**
ขอนแก่น พ.ศ. 2562
ขอนแก่น
หมวดหมู่:การเลือกตั้งในจังหวัดขอนแก่น
หมวดหมู่:อำเภอหนองเรือ
หมวดหมู่:อำเภอมัญจาคีรี
หมวดหมู่:ตระกูลจากจังหวัดเชียงใหม่

ตระกูลที่มีเชื้อสายจากนครเชียงใหม่ และจังหวัดเชียงใหม่
หมวดหมู่:บุคคลจากจังหวัดเชียงใหม่
รายการธงในประเทศบรูไน

ตารางต่อไปนี้แสดงภาพธงชนิดต่าง ๆ ที่ใช้ในประเทศบรูไน

**ธงชาติ**

**ธงพระอิสริยยศ**
 ธงพระอิสริยยศมหาราชสำหรับ "สมเด็จพระราชาธิบดีสุลต่าน"- ธงพระอิสริยยศสำหรับสมเด็จพระราชินี ("รายา อิสตรี")- ธงพระอิสริยยศ "" - ธงพระอิสริยยศ "" - ธงพระอิสริยยศ "พระบรมราชวงศ์" (Bendera Putera-Puteri, Cucu, Piut Dan Sultan)- ธงพระอิสริยยศ "ราชสกุลแห่งบรูไน"- ธงพระอิสริยยศ "สมาชิกราชสกุล"- ธงพระอิสริยยศ "" (Pengiran-Pengiran Cheteria)

**ธงตำแหน่งราชการ**
 ผู้นำทางศาสนาที่ได้รับการแต่งตั้งจากองค์สุลต่าน

**ธงราชการ**
 หน่วยงานบังคับใช้กฎหมาย

**ธงเรือ**
 ธงแสดงสัญชาติสีขาว "ธงราชนาวี" (20px)

**ธงทหาร**
 กองทัพบรูไน- กองทัพบกบรูไน- กองทัพอากาศบรูไน- โรงเรียน-วิทยาลัยทหาร- กำลังรบอิสระ


**กีฬา**

**ธงกีฬา**
 คณะกรรมการโอลิมปิกบรูไน- คณะกรรมการพาราลิมปิกบรูไน

**ธงในอดีต**
 อาณาจักรโบราณ- รัฐอารักขาของสหราชอาณาจักร
 คณะกรรมาธิการข้าหลวงใหญ่เอเชียตะวันออกเฉียงใต้
 คณะกรรมาธิการข้าหลวงใหญ่บรูไน

**ดูเพิ่ม**
 ตราแผ่นดินของบรูไน- อัลเลาะห์ เปลิฮารากัน สุลต่าน

**อ้างอิง**
หมวดหมู่:สัญลักษณ์ของประเทศบรูไน
บรูไน